cyanic-selkie/wikianc huggingface dataset:
Rakas varkaani
Arviot
Televisioesitysten yhteydessä julkaistussa kritiikissä elokuvaa sanottiin ilmavaksi hupailuksi, ja sitä pidettiin epäloogisuuksilla leikittelevyytensä vuoksi viehättävänäkin. Käsikirjoitusta tosin eräs kriitikko pitää väkinäisenä, ja itse elokuvan pitävät hänen mukaansa pystyssä pääosien esittäjät.
Banjokonsertto
Banjokonsertto on banjolle ja orkesterille sävelletty konsertto. Banjokonsertot ovat verrattain harvinaisia, sillä banjoa ei ole käytetty paljon klassisessa musiikissa.
Banjokonserttoja ovat säveltäneet muun muassa Paul Elwood ja Béla Fleck.
Vapaakappalekuva
Vapaakappalekuva on fysiikassa kuvio, johon on piirretty jokin kappale ja siihen vaikuttavat voimat.
Vapaakappalekuvaa käytetään joidenkin mekaniikan ongelmien tarkastelussa apuneuvona. Kuvioon piirretään kaikki ne voimat, joiden vaikutus halutaan tarkastelussa ottaa huomioon. Voimat esitetään kuviossa vektoreina. Kappaleen muoto ei aina ole olennainen, joten kappaletta mallinnetaan usein suorakulmiolla tai jopa pisteellä. Nimitys "vapaakappalekuva" tulee siitä, että kiinnostuksen kohteena olevan kappaleen ajatellaan olevan fysikaalisessa mielessä vapaassa tilassa: sen itsensä kohdistamia voimia tai muita kappaleita ei huomioida.
frame|Esimerkki vapaakappalekuvasta. G on [[painovoima, N pinnan tukivoima, F kappaletta eteenpäin vetävä voima ja Fμ kitkavoima. Kuvan kappale on pystysuunnassa levossa (tai tasaisessa liikkeessä), koska siihen pystysuunnassa vaikuttavat voimat G ja N ovat yhtä suuret mutta vastakkaissuuntaiset. Sen sijaan vaakasuunnassa kappale on kiihtyvässä liikkeessä oikealle, koska sitä eteenpäin vetävä voima F on suurempi kuin kitkavoima Fμ.]]
Rosemary Sinclair
Rosemary Venitia King (o.s. Oakwell, ent. Sinclair) oli fiktiivinen hahmo television draamasarjassa Emmerdale. Häntä esitti kanadalainen näyttelijä Linda Thorson.
Hahmon taustaa
Rosemaryn ensiesiintyminen oli alkuvuodesta 2006. Hänellä on kaksi poikaa, Grayson ja Alasdair Sinclair, ja hänen perheensä oli hyvin varakas, mutta lyhyen aikaa. Viimeinen Sinclairien perheenjäsen oli otettu käyttöön, kun hän paheksui poikansa Alasdairin morsianta Sadie Kingiä.
Alasdairin ja Sadien avioliitto
Hääpäivän aamuna, Rosemary yritti saada Sadien jättämään Alasdairin, tarjoten hänelle suurta rahasummaa. Mutta Sadie osoitti kintaalla tulevan anoppinsa ehdotusta. Alasdair ja Sadie ehtivät olla naimisissa muutamia minuutteja, kun Sadien ex-mies Matthew King tuli hakemaan Sadieta takaisin luokseen. Rosemary halusi että Sadien ja Alasdairin avioliitto mitätöidään, jotta Sadie ei pääsisi käsiksi Sinclairien rahoihin. Kuitenkin Sadie huijasi Rosemaryn luulemaan, että Alasdair rakastaisi yhä Sadieta ja todisti sen kuvaamallaan videolla. Rosemary ja Sadie tekivät sopimuksen, että Sadie saisi Sinclairien Satulat -firman itselleen ja luopuisi vaateistaan Sinclairien omaisuudesta. Kun luovutuspaperit oli allekirjoitettu, Rosemary kertoi firman arvon olevan nolla ja kaiken kukkuraksi Sadie oli syönyt omaa hevostaan päivälliseksi. (Tämä oli valhetta, mutta Sadie uskoi sen.)
Elämää Emmerdalessa
Rosemary palasi kylään ja hän asutti sukutaloaan Oakwell Hallia yhdessä poikansa Graysonin ja miniänsä Perdyn kanssa. Rosemarysta tuli myös ystävä Rodney Blackstockin ja Tom Kingin kanssa.
Suhde Tom Kingin kanssa
Yhteinen viha Sadieta kohtaan toi Rosemaryn lähemmäksi Tomia. Rosemary ymmärsi nopeasti, että sekaantuminen Kingien liiketoimiin olisi hyödyllistä hänelle ja samalla tie päästä lähemmäksi Tomia. Tomin ja Rosemaryn suhde oli pian enemmän kuin vain liiketoimintaan. Kipinän syttyminen niiden välille ja lähentyminen herätti kauhua Tomin pojista, jotka eivät luota Rosemaryyn.
Vaikka Rosemaryllä oli hieno talo, hänen onnensa oli hiipumassa nopeasti. Perheen koti, Oakwell Hall ei kuulunut itse asiassa hänelle ja hänen rahansakin olivat lähes loppuneet - kiitos hänen poikiensa. Grayson erityisesti, oli käyttänyt perheen rahoja rahapeleihin ja kohtuuttoman ylelliseen elämään vei suurimman osan perheen rahavaroista.
Yllättävää kyllä, mutta Rosemaryllä oli yksi liittolainen kartanossa: Chas Dingle. Chas näki että Tom ja Rosemary olivat onnellisia yhdessä. Mutta Chas vaihtoi puoltansa kun Rosemary alkoi Tomin mieliksi puuttumaan hänen ja Carlin väleihin.
Asuminen Kingien kanssa
Rosemary muutti kartanoon asumaan ja hän sekaantui jatkuvasti Kingien elämään. Rosemaryn ja Tomin suhde herätti paljon epäluuloa, varsinkin kun Tom otti Rosemaryn asumaan kartanoon lopullisesti. Tom päätti näyttää olevansa tosissaan Rosemaryn kanssa ja kosi. Rosemary luonnollisesti vastasi myöntävästi.
Avioliitto Tomin kanssa
Hääseremonia pidettiin kylän kirkossa ja vastaanotto Kartanolla. Tom antoi Rosemarylle häälahjaksi Kartanon, jota Tomin pojat eivät voineet uskoa. Rosemary oli järkyttynyt, kun Tom pyysi, että hän jättäisi Kartanon perinnöksi Carlille eikä Graysonille. Tämä voisi olla motiivi, Tomin murhaan...
Elämä Tomin jälkeen
Rosemary tunsi olevansa yksinäinen Tomin kuoleman jälkeen. Hän jatkoi asuistaan Kartanossa elinikäisen asumisoikeutensa nojalla. Matthew ja Jimmy ajattelivat, että hän oli murhannut Tomin ja he halusivat hänet pois Kartanosta telkien taakse. Rosemary oli vanha ystävä Charles Vauighanin kanssa joka tutki Tomin murhaa. Charles oli erittäin innokas lohduttaja ja Matthew uskoi sen olevan haitaksi tutkimukselle ja raportoi asiasta Grace Barracloughille. Tämän jälkeen Rosemary ja Charles eivät enää viettäneet aikaansa yhdessä.
Rosemaryn ja Kingien veljesten välit olivat menneet koko ajan kohti alamäkeä ja kun hän oli matkoilla, pojat päättivät haudata Tomin sillä välin. Kuitenkin Grayson ilmoitti Kingien suunnitelmista ja Rosemary palasi lomalta ja vaihtoi hautaustoimistoa. Hautajaisten jälkeen testamentista kävi ilmi, että Tom jätti Kartano-yhtiön Rosemarylle ja Matthew oli asiasta raivoissaan. Kingin veljekset olivat vielä enemmän järkyttyneitä siitä, että saivat tietää että heillä on sisar, Scarlett Nicholls. Carrie Nicholls oli Kingien veljesten äidin hoitaja. Kingin veljekset siirsivät hetkellisesti vihansa Rosemarysta Carrieen, ja Rosemary käytti tilannetta hyväksi ja päätti tehdä Carriesta liittolaisen.
Perdita kertoi Matthew'lle että Rosemary oli jäänyt leskeksi salaperäisesti aiemmin. Raymond Sinclair, hänen ensimmäinen miehensä kuoli ammuntaonnettomuudessa ja Matthew rukoili Perdyä menemään kertomaan poliisille asiasta, koska se olisi osa todistusaineistoa. Poliisi tuli keskustelemaan Rosemaryn kanssa, mutta tämä sai heidät vakuutetuksi, että kyseessä on erehdys. Rosemary oli vihainen Perditalle, mutta Matthew kertoi selvittäneensä asian muualta. Rosemary halusi puhua jonkun kanssa asiasta ja kertoi Zak Dinglelle, että Ray oli tappanut itsensä, koska ei kestänyt Rosemaryn tukahduttavaa määräysvaltaa.
Poliisi saapui pari päivää myöhemmin ja pidätti Kingin veljekset, sillä he uskoivat heidän murhanneen isänsä yhdessä. Rosemary halusi heidät ulos kartanosta keinolla millä hyvänsä ja jatkoi juonittelua.
Kun Perdita joutui sairaalaan ja hänelle tehtiin kiireellinen operaatio jossa hänellä poistettiin kohtu, Rosemary osoitti ensimmäisen kerran, että hänessä saattaa asua lämmin ihminen. Mutta, hän sanoi Graysonille, ettei Perdyn ja hänen liitto kestäisi ilman lapsia.
Rosemarystä tuli myös erittäin läheinen ystävä Zak ja Belle Dinglen kanssa. Rosemary suostui maksamaan Bellen yksityiskouluopinnot ja he viettivät paljon aikaa yhdessä. Zak toimi Kartanon riistanvartijana ja hän lohdutti Rosemaryä ja he illastivat yhdessä. Lisa Dingle epäili, että heillä on suhde ja hän tuli raivoten kartanolle ja käski Rosemaryn jättämään hänen perheensä rauhaan. Rosemary kuitenkin provosoi Lisaa ja sai korvatilkan tältä. Kuitenkin samana päivänä Rosemary meni tapaamaan Lisaa ja he saivat selvitettyä asiat.
Harin kiristäminen
Grayson lainasi rahaa hevoskilpailua varten ja hän sijoitti 15 000 puntaa Harin hevoseen, mutta se hävisi ja Grayson vaati Haria korvaamaan koko summan. Rosemary saapui tapamaan Haria ja kertoi, ettei hänen tarvitse korvata, hän myös antoi hänelle rahaa jotta tämä selviäisi. Kuitenkin asiaan oli koira haudattuna ja Grayson teki sopimuksen Harin kanssa, jossa hänen pitäisi todistaa Kingejä vastaan oikeudessa. Hari sai Louisen mukaan juoneen vahvistukseksi.
Häätö Kartanosta
Carrie sai selville, että Carl murhasi Tomin ja kertoi totuuden Rosemarylle. Rosemary puolestaan kertoi, että hän oli Graysonin kanssa maksanut Harille tämän väärästä todistuksesta. Carrie oli salaa nauhoittanut puhelimellaan Rosemaryn tunnustuksen ja Kingin veljekset saivat sen kuulla. Rosemary yritti soittaa apua, mutta Matthew otti hänen puhelimensa ja Rosemary yritti napata sen takaisin jolloin hän menetti tasapainonsa ja horjahti Kartanon portaikon kaiteen yli. Hän kuitenkin selvisi putoamisesta hyvin kipeällä nilkalla ja aivotärähdyksellä. Kuitenkin Matthew puhui hänen tappamisestaan jolloin Rosemary pelkäsi henkensä puolesta. He eivät kutsuisi ambulanssia, ellei Rosemary luopuisi asumisoikeudestaan ja Kartano-yhtiöstä. Rosemary allekirjoitti asiakirjat ja he soittivat ambulanssin. Rosemary vannoi sairaalavuoteessaan kostoa Kingeille ja etenkin Matthew'lle.
Poistuminen sarjasta
Rosemary muutti poikansa luokse ja halusi saada Perdyn eroon miehestään nähdessään hänet vaarana Sinclairien nimelle. Hän sekaantui tämän mielialalääkkeisiin tarkoituksenaan saada hänet näyttämään mielenterveysongelmaiselta. Rosemary jatkoi manipulointiaan sisustamalla talon ullakon lastenhuoneeksi, kadottamalla miniänsä kissan ja vaurioittamalla tämän autoa saaden huumatun Perdyn luulemaan hänen itsensä tehneen kaiken sen. Perdy sai kuitenkin anoppinsa kiinni ja alkoi syyttää tätä, mutta Grayson ei uskonut vaimoaan ja soitti paikalle ambulanssin. Perdy toimitettiin mielisairaalahoitoon.
Perdyn päästessä kotiin meni Grayson heidän perhelääkärinsä luokse, joka kertoi tälle Rosemaryn hankkimista malarialääkkeistä. Grayson tajusi äitinsä sekoittaneen lääkkeitään Perdyn lääkkeisiin ja sai tämän tunnustamaan tekonsa. Hän heitti Rosemaryn ulos ja tämä muutti Paddy Kirkin luokse. Toisaalla Perdy oli päättänyt jättää miehensä ja muuttaa ainoan häntä tukeneen Matthew'n luokse, mutta Grayson sai tämän perumaan aikeensa ja palaamaan hänen luokseen. Perdy ja Rosemary kohtasivat seuraavana päivänä Villapakassa ja Perdy kertoi kaikkien kuullen anoppinsa teoista. Paikalla ollut Zak ei uskonut häntä ja Rosemary otti tämän kotiinsa, jossa kertoi Zakille totuuden. Hän kauhistuneena katkaisi kaikki välinsä Rosemaryyn. Grayson ehti vielä nähdä äitinsä ja käski tätä lähtemään kylästä. Hän kieltäytyi, mutta katosi sen jälkeen jälkiä jättämättä.
Kosto Matthew'lle
Muutamaa viikkoa myöhemmin Edna Birch oli etsimässä koiraansa Tootsieta. Hän löysi sen, muttei huomannut minkä vieressä se istui - Rosemaryn laukun ja ajokortin. Myöhemmin Paddy Kirk ja Marlon Dingle olivat kävelemässä tiellä ja löysivät ne lojumassa nurmikolla. Poliisit tutkivat laukun ja löysivät Rosemaryn päiväkirjasta merkinnän, jonka he epäilivät merkinneen hänellä olleen lähtöpäivänään tapaaminen Matthew Kingin kanssa. Hänen autonsa löydettiin läheltä Matthew'n omistamaa Manor Farmia. Poliisit tutkivat talon ja löysivät sieltä kaksi tyhjää kahvikuppia, toisessa Rosemaryn ja toisessa Matthew'n sormenjäljet. He löysivät lattialta Rosemaryn verta ja pidättivät Matthew'n murhasta epäiltynä.
Grayson oli kuitenkin palkannut yksityisetsivän joka sai selville Rosemaryn asuvan Miamissa. Yksityisetsivä toi tälle kirjeen, jossa Rosemary kertoi lavastaneensa Matthew'n syylliseksi omaan murhaansa. Grayson lähti Kartanoon kertomaan asiasta Matthew'lle, mutta sai tietää tällä olevan suhde Perdyyn ja piti kirjeen itsellään. Hän jatkoi äitinsä juonta laittamalla Rosemaryn villatakin napin Matthew'n autoon, jolloin tämä vangittiin.
Graysonia kohtasi epäonni Perdyn löytäessä kirjeen. Hän Graysonin vastustelusta huolimatta uhmasi miestään aikomalla kertoa poliisille asiasta. Heidän välilleen tuli tappelua ja Grayson sieppasi kirjeen Perdyn kädestä. Ulkona odottaneet Carl ja Jimmy kuitenkin ottivat hänet kiinni ja Perdy vei kirjeen poliisille, muttei halunnut Graysonin joutuvan vankilaan ja kertoi sen hukkuneen joulukorttien sekaan. Poliisit uskoivat häntä eikä Graysonia veloitettu.
Kuolema
Joulupäivänä 2007 (UK), vuosi Tom Kingin kuoleman jälkeen, Rosemary teki itsemurhan ampumalla saadessaan tietää poliisien etsivän häntä. Rosemary haudattiin Tomin toiveiden mukaisesti hänen kanssaan samaan hautaan. Matthew vastusti tätä ja yritti estää sen täyttämällä haudan, mutta hänet pidätettiin. Kuitenkin samaisena iltana Matthew palasi hautausmaalle, kaivoi haudan auki ja murskasi Rosemaryn arkun jäteauton puristimella.
Idmon
Idmon oli kreikkalaisessa mytologiassa argonauttien mukana ollut tietäjä. Hänen vanhemmikseen mainitaan Kyrene ja itse Apollon tai kuolevainen Abas.
Idmon tiesi kuolevansa argonauttien retkellä, mutta liittyi silti mukaan. Hän sai surmansa villikarjun hyökättyä hänen kimppuunsa. Taru kertoo, että Apollon käski boiotialaisia rakentamaan kaupunkinsa Idmonin hautapaikalla kasvavan villin oliivipuun ympärille ja pitämään häntä kaupunkinsa suojelijana, mutta nämä eivät tehneet niin.
Idmon, Aigyptoksen poika
Idmon, Aigyptoksen ja Gorgon poika, joka meni naimisiin Pylargen, Danaoksen ja Pierian tyttären, kanssa. Hänen morsiamensa surmasi hänet hääyönä.
Mandoliinikonsertto
Mandoliinikonsertto on mandoliinille ja orkesterille sävelletty konsertto. Mandoliinikonserttoja sävellettiin jo barokin aikana, jolloin muun muassa Antonio Vivaldi sävelsi useita sellaisia. Myös Giovanni Paisiello sävelsi kaksi mandoliinikonserttoa.
HMCS Magog
HMCS Magog (viirinumero K673) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus on ollut ainoa näin nimetty Kanadan laivastossa.
Palvelus
Alus tilattiin lokakuussa 1941 Canadian Vickersiltä Quebecistä ja sen köli laskettiin 16. kesäkuuta 1943. Alus laskettiin vesille 22. syyskuuta ja se otettiin palvelukseen 7. toukokuuta 1944.
Kanadan laivasto
HMCS Magog liitettiin elokuussa 1944 16. saattajaryhmään, ja se oli saattuetehtävissä Halifaxin, Sydneyn ja Gaspén alueella. Aluksen suojatessa saattuetta GONS35 siihen osui 14. lokakuuta Pointe des Montsin edustalla St. Lawrence joella Saksan laivaston sukellusveneen U-1223:n laukaisema torpedo, jolloin kolme miestä sai surmansa ja kolme haavoittui. Aluksen perästä katkesi 60 jalan pala. HMCS Toronto hinasi vaurioitunutta alusta, kunnes hinaaja saapui vieden aluksen Quebec Cityyn. Alus todettiin täysin tuhoutuneeksi ja se poistettiin palveluksesta 20. joulukuuta. Hylky romutettiin vuonna 1947.
Aluksen päälliköt
Aluksen päällikköinä palvelivat :
Madonna (VHS)
Madonna on yhdysvaltalaisen poplaulaja Madonnan ensimmäinen VHS-julkaisu. Se on julkaistu VHS-kasettina, Betamax-kasettina sekä myös laser- ja VHD-levynä. Se julkaistiin 4. marraskuuta 1984. Se sisältää Madonnan neljä musiikkivideota.
Lähteet
Madonna (album)
Rämetulikärki
Rämetulikärki eli vanhalta nimeltään norsunluutikka (Campephilus principalis) on virallisesti uhanalainen tikkalaji, joka kuitenkin on mielletty de facto sukupuuttoon kuolleeksi. Se oli vielä 1930-luvulla yleinen Yhdysvaltain kaakkoisosien ja Kuuban vanhoissa metsissä, mutta lajin yksilömäärä laski laskemistaan metsäteollisuuden ja metsästyksen myötävaikuttamana. Viimeinen varma havainto linnusta sijoittuu vuodelle 1987, minkä jälkeen lajin ehdotettiin kuolleen sukupuuttoon. Vuonna 2005 tiedemaailmaa järisytti väite, että laji oli nähty Arkansasin luonnossa. Nyt jotkut epäilevät löydön todenperäisyyttä. Rämetulikärki on maailman kolmanneksi suurin tikkalaji keisaritulikärjen ja isohelmitikan jälkeen.
Ulkonäkö ja koko
vasen|120px|pienoiskuva|Yllä koiraan, alla naaraan pää. Rämetulikärki on kookas, mustavalkoinen tikka, jonka päässä on korkea punainen (koiras) tai musta (naaras) töyhtö. Laji muistuttaa ulkonäöltään Pohjois-Amerikassa yleisenä esiintyvää amerikanpalokärkeä (Dryocopus pileatus), mutta on sitä suurempi. Muita eroja ovat esimerkiksi se, että rämetulikärjellä nokka on kokonaan valkoinen, amerikanpalokärjellä puolestaan osittain musta tai harmaa. Tulikärjen töyhtö on yläosastaan musta, palokärjen kokonaan punainen. Päänsivun ja kaulan valkoiset kuvioinnit ovat lajeilla hieman erilaiset, eikä rämetulikärjellä ole poskessa punaista läiskää niin kuin koiraspuolisella amerikanpalokärjellä on. Merkittävin ero on kuitenkin se, että rämetulikärjen selkä ja siivet ovat suurelta osin valkoiset; amerikanpalokärjellä ne ovat kokonaan mustat.
Rämetulikärjen siipiväli on 75 cm ja ruumiin pituus on 48–53 senttimetriä.
Rämetulikärki lentää suoraviivaisesti eikä aaltoillen, toisin kuin monet pienet tikkalajit.
Levinneisyys ja elinympäristö
pienoiskuva|Piirroskuva vuodelta 1915. Rämetulikärki esiintyi vielä 1900-luvulla Yhdysvaltojen (alalaji principalis) kaakkoisosien alangoilla ja Kuubassa (alalaji bairdii) kasvavissa aarniometsissä. 2000-luvun väitetyt havainnot on tehty laajoilla suoalueilla ja tulvarämeillä.
Elintavat
Rämetulikärjen pääravintoa ovat suuret kovakuoriaisten toukat, joita se kaivaa nokallaan vanhojen puiden rungoista.
Lajin katoaminen ja uudelleen löytyminen
Rämetulikärjen uhanalaistuminen johtui sekä sen elinympäristöjen raivaamisesta maatalouden käyttöön että metsästyksestä. Yhdysvalloissa viimeisin varma havainto yksinäisestä, parittomasta naaraasta tehtiin vuonna 1944, jolloin laji luokiteltiin sieltä hävinneeksi. Kuubassa lajia ei ole varmuudella nähty vuoden 1987 jälkeen; tosin vuodelta 1992 on yksi epävarma havainto. Rämetulikärki luokiteltiin vuonna 1996 sukupuuttoon kuolleeksi.
Science-lehti uutisoi huhtikuussa 2005, että Mississippijoen laaksossa Yhdysvaltojen Arkansasin itäosassa on havaittu ainakin yksi elävä rämetulikärki. Tällä 250 neliökilometrin suuruisella kosteikkoalueella suoritettiin laajoja etsintöjä vuosina 2005 ja 2006, mutta niiden ainoaksi tulokseksi jäi neljä nopeaa ja epävarmaa havaintoa lentävästä linnusta. Etsintöjä on jatkettu edelleen, ja apuna käytetään videokuvaa ottavia robotteja.
Vuoden 2006 lopulla raportoitiin, että Floridassa oli tehty 14 mahdollista rämetulikärkihavaintoa, joista yksi koski kahta samanaikaisesti nähtyä yksilöä.
Silminnäkijät eivät ole onnistuneet saamaan yhtään valokuvaa rämetulikärjiksi olettamistaan linnuista, ja lyhyen videon sekä äänitallenteiden sisällöstä ollaan erimielisiä. Todisteiden puutteen takia monet ornitologit ja lintuharrastajat uskovatkin, että väitetyt havainnot koskevat samannäköistä amerikanpalokärkeä.
Vanhat valokuvat ja näyteyksilöt
Rämetulikärjestä on olemassa muutama vanha, mustavalkoinen valokuva ja lyhyt video. Viimeisimmät niistä otettiin vuonna 1938 Koillis-Louisianassa ja vuonna 1948 Kuubassa. Maailman museoissa on yli 400 tämän lajin näytettä ja täytettyä yksilöä. Suurimmat kokoelmat ovat kahdessa yhdysvaltalaisessa museossa, joissa kummassakin on noin 30 näytettä.
Jauhonparanne
Jauhonparanne on elintarvikkeen lisäaine, jota lisätään jauhoon parantamaan leipoutuvuutta tai väriä. Jauhonparanteita ovat muun muassa stearyylitartraatti (E-koodi E 483) ja L-kysteiini (E 920, mahdollisesti eläinperäinen).
Johann Nepomuk Hummel
Johann Nepomuk Hummel (14. marraskuuta 1778 Pressburg, Unkarin kuningaskunta – 17. lokakuuta 1837 Weimar, Saksa) oli slovakialaissyntyinen itävaltalainen säveltäjä ja pianisti. Häntä pidetään sekä klassismin että romantiikan säveltäjänä, sillä hänen musiikissaan on vaikutteita kummastakin. thumb|left|Johann Nepomuk Hummel maalauksessa vuodelta 1814.
Hummel aloitti musiikin opiskelun Wolfgang Amadeus Mozartin johdolla seitsemänvuotiaana. Hän esiintyi ensimmäisen kerran yhdeksänvuotiaana.
Täytyy uskaltaa
Täytyy uskaltaa voi tarkoittaa ainakin seuraavia:
Isokatkarapu
Isokatkarapu (Macrobrachium rosenbergii) on suurikokoinen makean veden katkarapulaji, jota pyydystetään ja kasvatetaan ruoaksi. Se on kotoisin indopasifiselta alueelta ja Australian pohjoisosista, mutta sitä viljellään myös tropiikin ulkopuolella, mm. Yhdysvalloissa. Lajia voidaan myydä Suomessa myös nimellä jättiläiskatkarapu.
Isokatkarapu elää toukkavaiheensa murtovedessä, mutta aikuisena järvi- tai jokivedessä. Se voi kasvaa jopa 30 cm pitkäksi. Isokatkaravun erottaa muista makean veden katkaravuista mm. siitä, että sen saksien liikkuva ”peukalo” on karvapeitteinen.
Myös monia Penaeidae-heimon äyriäisiä (valkokatkaravut), joita viljellään tropiikissa, on kutsuttu suomeksi jättikatkaravuiksi tai jättiläiskatkaravuiksi.<ref name=Laura/ Ympäristönsuojelujärjestöt suosittelevat jättikatkarapujen sijaan ostettavaksi pohjankatkarapuja, koska sekä viljely että jättikatkarapujen troolaus ovat aiheuttaneet ympäristöhaittoja.
Romanssi (Jarkko Aholan albumi)
Romanssi on Jarkko Aholan albumi, joka julkaistiin 18. marraskuuta 2016. Se nousi neljännellä listaviikollaan Suomen virallisen listan ensimmäiselle sijalle, ja pysyi listalla yhteensä 25 viikkoa.
Murheenkryynin poika
Murheenkryynin poika on Aarne Laineen ohjaama komedia vuodelta 1958. Se on lajityypiltään sotilasfarssi ja suoranaista jatkoa 20 vuotta aiemmin valmistuneelle Suomen ensimmäiselle sotilasfarssille, Yrjö Nortan ja Toivo Särkän ohjaamalle Rykmentin murheenkryynille, jonka senkin käsikirjoitus oli Toivo "Topias" Kauppisen.
Elokuva oli näyttelijä Aarne Laineen viimeinen ohjaus. Edellisen elokuvan näyttelijöistä mukana on ainakin Siiri Angerkoski, jälleen samassa roolissa Mimmi Aaltosena, mutta mukana on monia suomalaisen elokuvan kärkinimiä, joskaan tuolloin vielä ei niin merkittäviä näyttelijöitä. Monet elokuvan näyttelijät ovat Tampereelta, etenkin Veikko Sinisalo, Veijo Pasanen, Ritva Valkama ja Vili Auvinen.
Elokuvan katsojamäärät jäivät vuoden keskitasoa tuntuvasti alhaisemmiksi.
Juoni
Entisen rykmentin murheenkryynin eli pienviljelijä Hemminki Aaltosen (Uljas Kandolin) ja vaimonsa Mimmin (Siiri Angerkoski) poika Heikki Hemminki (Veikko Sinisalo) valmistautuu armeijapalvelukseensa. Poika on kuin mallisotilas, kunnes kasarmille saapuu melkein samanniminen alokas Heikki Anselmi Aaltonen (Veijo Pasanen), viaton kirjakauppa-apulainen. Kirjakauppa-apulainen ei välitä paljoa armeijasta ja ei osaakaan paljoa mitään. Kahden lähes samannimisen Aaltosen välille syntyy sekaannuksia ja erehdyksiä, siksi Hemminki ja Mimmi saapuvat kasarmille asiaa selvittelemään.
Arvioita
Elokuvaa on luonnehdittu 2000-luvun kritiikeissä heikoksi sotilasfarssiksi ja "umpikiltiksi ja pöllöksi", ja sen vitsejä venytetään pitkään ja puuduttuvasti. Jo aikalaiskritiikki ruttasi käsikirjoituksen ja ohjauksen, mutta näyttelijät saivat tuolloin kiitosta, samoin kuvaaja Olavi Tuomen työ on nostettu esiin.
Germán Pezzella
Germán Pezzella (s. 27. kesäkuuta 1991 Bahía Blanca) on argentiinalainen jalkapalloilija. Hän on pelipaikaltaan keskuspuolustaja ja pituudeltaan 187-senttimetrinen. Hän edustaa Espanjan Primera Divisiónissa pelaavaa Real Betisia. Hän voitti Argentiinan maajoukkueessa maailmanmestaruuden vuonna 2022.
Seurajoukkueura
Pezzella edusti kotimaansa pääsarjassa River Platea. Hän voitti maansa mestaruuden ja Copa Sudamericanan vuonna 2014 sekä Copa Libertadoresin vuonna 2015. Hän siirtyi kesällä 2015 Espanjan pääsarjassa pelaavaan Real Betisiin ja pelasi kahden kauden aikana 61 liigaottelua, joissa hän teki neljä maalia. Kesällä 2017 hän siirtyi lainalle italialaisseura Fiorentinaan, ja kesällä 2018 siirto vakinaistettiin. Hän pelasi neljän kauden aikana Serie A:ssa 131 ottelua ja teki niissä seitsemän maalia. Elokuussa 2021 hän palasi Real Betisiin. Hän pelasi kaudella 2021–2022 La Ligassa 23 ottelua, joissa hän teki yhden maalin, ja Eurooppa-liigassa seitsemän ottelua. Betisin voittamassa Espanjan cupissa Pezzella pelasi neljä ottelua, muun muassa täydet minuuttit toisessa välieräottelussa ja loppuottelussa.
Maajoukkueura
Pezzella pelasi Argentiinan A-maajoukkueessa ensimmäisen kerran marraskuussa 2017 ystävyysottelussa Venäjää vastaan. Hän on edustanut Argentiinaa Copa Américassa vuosina 2019 ja 2021, joista jälkimmäisellä kerralla hän voitti mestaruuden. MM-kilpailuissa 2022 hän pääsi vaihdosta kentälle alkulohko-ottelussa Puolaa, puolivälieräottelussa Alankomaita ja loppuottelussa Ranskaa vastaan. Pezzella on jouluun 2022 mennessä pelannut 35 maaottelua ja tehnyt niissä kaksi maalia, joista ensimmäisen lokakuussa 2018 ystävyysottelussa Irakia vastaan ja toisen lokakuussa 2019 ystävyysottelussa Ecuadoria vastaan.
Kaisa Lind
Kaisa Lind (s. 6. joulukuuta 1987) on suomalainen koripalloilija.
Pelaajaura
Kaudeksi 2014–2015 HoNsUn naisten joukkue luopui SM-sarjasta, ja Lind siirtyi Tampereen Pyrintöön. Lind pelasi runkosarjassa 8,9 pisteen ja 3,1 levypallon keskiarvoilla ja kirjautti uransa siihen mennessä parhaan syöttökeskiarvon 1,1/ottelu. Pyrintö sijoittui runkosarjassa yhdeksänneksi ja putosi kahdeksan parhaan joukkueen pudotuspeleistä. Elokuussa 2015 Lind teki jatkosopimuksen Pyrinnön kanssa. Hän neuvotteli yhdysvaltalaisen korinaluspelaaja Mollie Williamsin Pyrintöön. Pyrintö jäi runkosarjassa viimeiseksi ja putosi pääsarjasta. Lindin heittotarkkuudet ja pistekeskiarvo putosivat edelliskaudesta.
Kesällä 2016 Lind siirtyi Kouvottariin.
Pelityyli
Lindin siirryttyä Pyrintöön päävalmentaja Ilpo Rantanen kuvaili tämän pystyvän pelaamaan sekä kasvot että selkä korille päin sopien näin joukkueen liikkuvaan hyökkäyspeliin. Valmentaja Roope Tähkä kuvaili Lindiä monipuoliseksi pelaajaksi ja tunnolliseksi harjoittelijaksi.
Loituma
Loituma on suomalainen kansanmusiikkiyhtye, joka käyttää musiikkinsa pohjana suomalaista laulu- ja kanteleperinnettä. Loituma oli Kaustisen kansanmusiikkijuhlien Vuoden yhtye 1997.
Liejuluikka
Liejuluikka (Eleocharis multicaulis) on sarakasvien (Cyperaceae) heimoon, pilliluikkien (Eleocharis) sukuun kuuluva monivuotinen kasvilaji.
Liejuluikka kasvaa mättäinä, eikä muodosta rönsyjä. Sen juurakko on lyhyt ja tanakka. Varret kasvavat noin 30–50 cm korkeiksi ja ne ovat pyöreitä sekä lehdettömiä. Tyvitupet ovat harmaanruskeita. Liejuluikan kukintona on varren kärjessä oleva yksittäinen tähkä. Tähkä on melko harvakukkainen sekä muodoltaan kapeansoikea tai munanmuotoinen ja voi olla noin 1,5 cm pitkä. Tähkäsuomut ovat tummanpunaruskeita ja niissä on vihertävä keskisuoni. Alimmat tähkäsuomut yltävät lähes koko varren ympäri. Emikukat ovat kolmiluottisia, ja hedelmä on terävästi kolmikulmainen sekä kiiltävän ruskeanmusta. Liejuluikka muodostaa joskus itusilmuja.
Liejuluikka kasvaa vedessä mutapohjaisilla sekä runsasravinteisilla paikoilla niin meressä kuin järvissäkin. Öölannissa liejuluikkaa tavataan myös letoilla. Liejuluikkaa ei tavata Suomessa; lähimmät esiintymät ovat Etelä-Ruotsissa. Muuten liejuluikkaa tavataan eri puolilla Eurooppaa, laajimmin Ranskassa, Isossa-Britanniassa ja Irlannissa.
The Virgin Tour Live
The Virgin Tour Live on yhdysvaltalaisen poplaulaja Madonnan ensimmäinen konserttinauhoitus. Se sisältää Madonnan konsertin hänen The Virgin Tour kiertueeltaan. Se on julkaistu ainoastaan VHS:nä.
Nahuel Molina
Nahuel Molina Lucero (s. 6. huhtikuuta 1998 Embalse) on argentiinalainen jalkapalloilija. Hän on pelipaikaltaan oikea laitapuolustaja ja pituudeltaan 175-senttimetrinen. Hän edustaa Espanjan Primera Divisiónissa pelaavaa Atlético Madridia. Hän voitti Argentiinan maajoukkueessa maailmanmestaruuden vuonna 2022.
Molina edusti kotimaansa pääsarjassa Boca Juniorsia sekä lainasopimuksilla Defensa y Justiciaa ja Rosario Centralia. Hän siirtyi syyskuussa 2020 italialaisseura Udineseen. Hän pelasi kaudella 2020–2021 Serie A:ssa 29 ottelua ja teki niissä kaksi maalia: huhtikuussa Beneventoa ja heti seuraavassa liigaottelussa toukokuussa Juventusta vastaan. Seuraavalla kaudella hän pelasi 35 Serie A -ottelua ja teki niissä seitsemän maalia: Veneziaa, Laziota, Cagliaria, Torinoa, Romaa, uudelleen Cagliaria ja Speziaa vastaan. Hän siirtyi heinäkuussa 2022 Atlético Madridiin.
Molina pelasi Argentiinan A-maajoukkueessa ensimmäisen kerran kesäkuussa 2021 MM-karsintaottelussa Chileä vastaan. Tällä kokemuksella hän pääsi mukaan vuoden 2021 Copa Américaan, jossa hän tuli ensimmäisen ottelun lopulla vaihdosta kentälle ja pelasi sen jälkeen avauskokoonpanossa viimeistä alkulohko-ottelua ja Argentiinan voittamaa loppuottelua lukuun ottamatta. MM-kilpailuissa 2022 Molina pelasi joukkueensa kaikki seitsemän ottelua ja alkulohkon Meksiko-ottelua lukuun ottamatta avauskokoonpanossa. Puolivälieräottelussa Alankomaita vastaan hän teki joukkueensa kahdesta maalista ensimmäisen.
Molina on jouluun 2022 mennessä pelannut yhteensä 27 A-maaottelua, joissa hän on ollut 22 kertaa avauskokoonpanossa. Ainoan maaottelumaalinsa hän on tehnyt MM-puolivälierässä 2022.
Linda Cardellinin filmografia
pienois|pysty|Linda Cardellini vuonna 2011 Tämä on Linda Cardellinin filmografia.
Parika järv
Parika järv on Virossa Viljandimaalla Põhja-Sakalan kunnassa sijaitseva järvi.
Maantietoa
Järvi sijaitsee Parika raban kaakkoiskulmassa sen soidensuojelualueella. Siellä sijaitsee neljä muutakin järveä, jotka saatetaan merkitä kuuluvaksi Parika järveen tai sitten mainitaan, että järvi on jakautunut osiin. Tähän viittaa eri arviot järven pinta-alasta, jotka vaihtelevat suuresti arvojen 55–120 hehtaarin välillä. Järvi on luodattu ja sen keskisyvyys on noin metri ja sen suurin syvyys on 3,2 metriä. Matalan järven laajuus riippuu suuresti sen vesitilanteesta. Järven laskennalliseksi tilavuudeksi voidaan määrittää 0,00063 kuutiokilometriä eli 0,63 miljoonaa m³. Sen pinta-ala on yleensä noin 63 hehtaaria ja se on keskimäärin 2,6 kilometriä pitkä ja 1,0 kilometriä leveä. Järven valuma-alueen laajuus on 11,6 km² ja se saa pääosan vedestänsä suoalueelta. Sen laskuoja on Adula oja, jota kutsutaan myös nimellä Piduli oja. Se yhtyy muutaman kilometrin jälkeen Tänassilma jõgeen, joka laskee Võrtsjärveen Oiun kylässä. Järven rantaviivan pituus on 6,5 kilometriä. Järven itäpuolella sijaitsee Parikan kylä ja sen kaakkoispuolelta kulkee Viljandista alkava ja Kolga-Jaanin kautta kulkeva maantie 51.
Pikku-Torkkeli
Pikku-Torkkeli on Pirkanmaalla Orivedellä Karttimin ja Torkkelin välissä sijaitseva lampi.
Maantietoa
Lammen pinta-ala on 2,4 hehtaaria ja se on 300 metriä pitkä ja 100 metriä leveä. Se sijaitsee Pentinvuoren juurella sen luoteispuolella ja vuori kohoaa yli 60 metriä korkealle. Vuoren ja lammen välistä kulkee Orivesi–Jyväskylä-rata. Lammella ei ole kartan mukaan saaria. Sen rantaviivan pituus on 750 metriä ja sen pohjoisrannalla on talo, jonne tulee tie valtatieltä 9.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Laasojärven alueeseen (35.751) se kuuluu. Lammen vedenpinnan korkeus on 108,9 metriä mpy. Lammelle on merkitty karttaan kaksi laskuojaa, joista toinen laskee Isoon Torkkelijärveen ja toinen Karttiminjärveen.
Katso artikkelin keskustelua lammen vedenpinnan korkeusarvosta.
Maailmanpyörä
thumb|George Ferrisin alkuperäinen Ferris Wheel Chicagon maailmannäyttelyssä 1893. Laite oli höyrykäyttöinen ja siinä oli 36 gondolia, joihin mahtui yli 2 000 ihmistä yhtaikaa. Maailmannäyttelyn jälkeen Ferris Wheel pystytettiin huvipuistoon Chicagon alueelle (1895–1903) ja siirrettiin sieltä [[Saint Louisiin vuoden 1904 maailmannäyttelyyn, jossa sen nimenä oli Observation Wheel. Laite tuhottiin räjäyttämällä sen teräsrakenne vuonna 1906. ]] thumb|Las Vegasin High Roller. thumb|Finnair Skywheel [[Katajanokka|Katajanokalla on toiminnassa talvellakin.]]
Maailmanpyörä on huvipuistojen näköalalaite. Se on yleisnimitys laitteesta, johon kuuluu isokokoinen, jalustalla seisova pyörä, jonka halkaisija voi olla kymmeniä metrejä. Pyörän etuosassa on penkkejä matkustajia varten. Maailmanpyörän pyöriessä hitaasti akselinsa ympäri matkustajat liikkuvat ylös ja alas.
Nimitys ”maailmanpyörä” on suomalaista alkuperää. Esimerkiksi Yhdysvalloissa laitteita kutsutaan nimeltä ferris wheel eli ferris-pyörä. Britanniassa käytetään nimitystä Big Wheel. Ferris wheel -nimen laite on saanut yhdysvaltalaisen insinööri George Washington Gale Ferris Jr:n mukaan, joka suunnitteli 80-metrisen laitteen vuonna 1893 pidettyyn Chicagon maailmannäyttelyyn.
Suurimmat maailmanpyörät
Maailman suurin maailmanpyötä on Dubaissa lokakuussa 2021 yleisälle avattu 250 metriä korkea Ain Dubai (Dubain silmä). Alun perin Ain Dubain piti avautua vuoden 2020 Dubai Expoon mennessä, mutta koronaviruspandemia viivästytti avaamista.
Aiemmin suurin maailmanpyorä oli Las Vegasin High Roller, joka avattiin 31. maaliskuuta 2014. Sen halkaisija on 158,5 metriä ja koko korkeus rakenteineen 167,6 metriä. Sitä ennen ennätystä piti hallussaan kuuden vuoden ajan Singapore Flyer, jonka vastaavat mitat ovat 150 ja 165 metriä ja joka avattiin vuonna 2008.
New Yorkin Staten Islandille oli 2010-luvun loppupuolella rakenteilla 192-metrinen maailmanpyörä, josta piti valmistuttuaan tulla maailman suurin. Laitteen valmistuminen kohtasi viivästyksiä ja sen oli tarkoitus olla toimintakunnossa huhtikuussa 2018. Sittemmin projektista on luovuttu kokonaan.
Suomen maailmanpyörät
Helsingin Katajanokalla sijaitseva SkyWheel Helsinki on Suomen suurin maailmanpyörä, korkeudeltaan noin 40-metrinen. Siihen avattiin ensimmäisenä maailmanpyöränä maailmassa juhannuksen 2016 jälkeen sauna. Suurimpia pyöriä olivat aiemmin Linnanmäen Helsinki-pyörä (1964–1997), Suomen Tivolin ”Giant Wheel” (1998–2005) ja Linnanmäen Rinkeli ( vuosina 2006–2014).
Mickey Goldmill
Michael ”Mickey” Goldmill on Sylvester Stallonen luoma ja Burgess Meredithin esittämä kuvitteellinen hahmo, joka esiintyy elokuvissa Rocky, Rockyn uusintaottelu, Tiikerinsilmä – Rocky III ja Rocky V.
Cheerleading
thumb|280px|Cheerleading on yhdistelmä stuntteja, pyramideja, akrobatiaa ja tanssia. thumb|280px|Penn State -yliopiston amerikkalaisen jalkapallon joukkueen Nittany Lionsin cheerleadingryhmä ottelussa. Etualalla kannustushuutoa johtavat joukkueen miesjäsenet. Cheerleading on alun perin tarkoittanut urheilujoukkueen kannustamista ryhmänä huudoin ja koreografioin. Laajasti tunnettu urheilulaji on siis kehittynyt toisen urheilulajin kannustamisesta.
Mickey Goldmill
Rocky
Mickey jatkoi treenarina vielä 76-vuotiaana elokuvan aikoihin. Mickeyn vakioasiakas oli Rocky Balboa, joka ei ollut saavuttanut mainetta ja joka työskenteli koronkiskurina. Mickey ivaili hänelle säännöllisesti lopettamisesta neuvoen häntä säilyttämään nenänsä, jota Rocky ei ollut kertaakaan murtanut ottelussa. Eräällä kerralla Mickey haukkuu Rockyn pohjalukemiin muiden nyrkkeilijöiden kuullen. Apollo Creedin haastettua Rockyn mestaruusotteluun Mickey lähestyy Rockyä ja pyytää saada manageroida häntä. Kieltäydyttyään aluksi Rocky suostui Mickeyn pyyntöön. Ottelu pidetään 1. tammikuuta 1976. Rocky kesti ottelun viimeiseen erään asti ja hävisi ottelun niukasti tuomariäänin.
Cheerleading
Kilpailumuotona cheerleading on akrobaattinen ja vaativa joukkueurheilulaji. Cheerleading vaatii voimaa, notkeutta, koordinaatiokykyä ja sosiaalisuutta. Kilpailuohjelmat sisältävät nostoja eli stuntteja, eri korkuisia pyramideja, permantoakrobatiaa sekä alemmilla tasoilla myös hyppyjä ja tanssia. Kilpailuohjelmien alussa esitetään lajin perinteiden mukainen kannustushuuto. Suomen Cheerleadingliitto saa opetus- ja kulttuuriministeriön liikuntaa edistäville järjestöille myöntämää valtionavustusta. Harrastajaa kutsutaan nimellä cheerleader.
Cheerleading jakautuu kilpailumuotona kahteen toisistaan poikkeavaan alalajiin: cheeriin ja cheertanssiin. Cheerjoukkueiden ohjelmissa yhdistyvät erilaiset akrobaattiset rakennelmat, heitot, hypyt, tanssi ja permantoakrobatia, kärrynpyöristä kierrevoltteihin. Kilpacheerleadingissä kannustushuutojen tavoitteena on saada yleisö mukaan kannustamaan joukkuetta. Cheertanssijoukkueiden ohjelmat puolestaan ovat näyttävää joukkuetanssia, jossa tärkeää on tanssitekniikka, erilaiset taito-osuudet kuten hypyt, piruetit ja notkeusosuudet, esittämisen yhdenaikaisuus ja puhtaus sekä vauhdikas koreografia. Cheerjoukkueilla on usein apunaan kannustushuudoissa erilaista rekvisiittaa, kuten lippuja, megafoneja, kylttejä ja huiskuja, eli pom-pomeja. Tanssisarjoista yleisin on pom-sarja, jossa apuna ovat huiskat; lisäksi kilpaillaan myös cheertanssiryhmien hip hopissa ja jazztanssissa.
Mickey Goldmill
Rocky III
Mickey jatkoi Rockyn treenarina valiten hänen kaikki ottelijansa jotka Rocky voittaa. Näihin aikoihin Mickey sairastui sydänsairauteen, jonka hän salasi Rockyltä. Rockyn ilmoitettua kansalle lopettamisaikeistaan Clubber Lang haastoi Rockyn todistaakseen hänen olevan vain paperimestari. Mickey kieltää Rockya ottamasta haastetta vastaan ja tunnustaa hänelle evänneensä Langin mahdollisuudet haastaa Rocky koska Lang voittaisi hänet helposti. Mickey kuitenkin suostui valmentamaan Rockya viimeisen kerran. Ottelu pidettiin 15. elokuuta 1981. Ottelupäivänä Mickey saa sydänkohtauksen mistä Rocky järkyttyy. Mickey kieltäytyy lähtemästä sairaalaan ennen kuin ottelu on päättynyt. Rocky kärsii tappion Langille mutta ei kerro siitä Mickeylle. Mickey sanoo rakastavansa Rockya ja saa toisen sydänkohtauksen johon hän kuolee. Mickey haudataan Synagogaan juutalaisperinteen mukaisesti. Rocky sai Mickeyn nyrkkeilyhallin perinnöksi.
Videopelit
Mickey esiintyy peleissä Rocky ja Rocky Legends.
Cheerleading
Lajin taso Suomessa on kansainvälisesti hyvä. Vuonna 2022 Suomi on nelinkertainen hallitseva naisten maailmanmestari. Huhtikuun 2022 MM-kilpailuista Suomi sai kultamitalien lisäksi hopean ja kaksi pronssia. Heinäkuussa 2022 käydyistä EM-kisoista Suomi sai mestaruuden kaikissa aikuisten pääsarjoissa sekä tyttöjen cheer-sarjassa. Lajin huippumaiksi ovat kilpailuissa osoittautuneet muun muassa Yhdysvallat, Taiwan, Saksa, Slovenia ja Pohjoismaat. Lajissa kilpaillaan kansainvälisesti MM-tasolla ja maanosien kilpailuissa, kuten EM-kisoissa.
Historia
Cheerleadingin historia alkoi Yhdysvaltojen itärannikon yliopistoissa 1880-luvulla. Tunnetuimpia lajin syntysijoja on Princetonin yliopisto New Jerseyn osavaltiossa, josta toiminta vietiin Minnesotan yliopistoon. Laji alkoi epämuodollisena oman urheilujoukkueen kannustamisena. Urheilukilpailussa katsomossa kannustaneet miehet saattoivat innostua niin, että hyppäsivät katsomon eteen huudattamaan muitakin oman joukkueen puolesta. Stadioneiden kasvun myötä myös cheerleading kehittyi. Suuremmat stadionit ja etäisyydet vaativat harjoittelua ja suunniteltuja kannustushuutoja ja liikkeitä, jotta ne näkyivät katsomoon.
Kaikki cheerleaderit olivat aluksi miehiä. 1920-luvulla tilanne muuttui, kun naisetkin pääsivät yliopistoihin. Toisen maailmansodan aikaan naisten määrä kannustusjoukoissa yleistyi miesten sotiessa. Sodan jälkeen cheerleadingissa tulivat muotiin erilaiset akrobaattiset voimisteluliikkeet ja nostot.
Cheerleadingin kilpailutoiminta yleistyi Yhdysvalloissa 1970-luvulla. Kilpailuihin kehiteltiin tiukat säännöt muun muassa turvallisuusnäkökohtien vuoksi. Aluksi cheerleadingissa kilpailtiin koulujen ja yliopistojen joukkueissa, mutta vähitellen ovat yleistyneet myös all star -joukkueet, jotka toimivat yksityisten liikuntakeskusten yhteydessä.
Wisconsinin osavaltion korkeimman oikeuden päätöksen mukaan cheerleading katsotaan osavaltiossa kontaktilajiksi, vaikkei siinä olla fyysisesti tekemisissä vastustajajoukkueen kanssa. Lajissa kuitenkin tapahtuu "merkittävissä määrin fyysistä kontaktia cheerleaderien välillä".
Klarinettikonsertto
Klarinettikonsertto on klarinetille ja orkesterille sävelletty konsertto. Klarinettikonserttoja on sävelletty klassismin ajalta näihin päiviin asti. Varhaisiin klarinettikonserttoihin kuuluu muun muassa Wolfgang Amadeus Mozartin konsertto vuodelta 1791.
Dungonabinlahden–Mukkawarin kansallispuisto
Dungonabinlahden–Mukkawarin kansallispuisto on merellinen luonnonsuojelualue Sudanissa. Se sijaitsee noin 125 km Port Sudanista pohjoiseen. Puisto koostuu monimuotoisista elinympäristöistä, joihin kuuluu koralliriuttoja, mangroveita, meriruohoniittyjä, hiekkarantoja ja pikkusaaria. Niissä elää merilintuja, merinisäkkäitä, kaloja, haita, kilpikonnia ja rauskuja. Dungonabinlahden dugongipopulaatio on maailmanlaajuisesti merkittävä. Puisto muodostaa yhdessä Sanganebin kansallispuiston kanssa Unescon maailmanperintökohteen vuodesta 2016.
Giovanni Paisiello
thumb|Giovanni Paisiello [[klavikordin ääressä. Élisabeth Vigée Le Brun: Giovanni Paisiellon muotokuva, 1791.]] Giovanni Paisiello (9. toukokuuta 1740 Taranto – 5. kesäkuuta 1816 ) oli italialainen säveltäjä.
Paisiello aloitti musiikin opiskelun vuonna 1754 Napoliissa, jossa hänen opettajanaan toimi Francesco Durante ja jossa hän itsekin sitten opetti. Paisiellon varhaisimmat sävellykset olivat oopperoita, mutta hän sävelsi lisäksi kirkkomusiikkia. Vuonna 1776 Paisiello siirtyi Pietariin, jossa hän vietti kahdeksan vuotta.
Paisiello sävelsi noin sata oopperaa. Lisäksi hän sävelsi muun muassa konserttoja ja jousikvartettoja.
Irja Hagfors
Irja Margareta Hagfors-Virtanen (4. marraskuuta 1905 Helsinki – 28. helmikuuta 1988 Helsinki) oli suomalainen tanssitaiteilija, koreografi ja tanssinopettaja.
Ura
Hagfors opiskeli tanssia aluksi Suomessa Gripenberg-koulussa Maggie Gripenbergin, Alexander Saxelinin ja George Gén johdolla sekä Salminen–Naparstok-koulussa. Vuonna 1926 hän aloitti opinnot Hellerau–Laxemburg-tanssikoulussa Itävallan Laxenburgissa lähellä Wieniä ja sai sieltä tanssidiplomin vuonna 1928. Hän palasi Suomeen ja sai vuoden 1928 syksyllä tanssinopettajan toimen Helvi Salmisen tanssikoulussa. Saman vuoden marraskuussa oli hänen ensimmäinen julkinen tanssiesityksensä Suomessa. Jo seuraavana vuonna Hagfors lähti jälleen Suomesta ja työskenteli seuraavien vuosien ajan monissa eri teattereissa ja tanssiryhmissä Keski-Euroopassa, muun muassa Berliinissä ja Zürichissä. Hän kuului myös Harald Kreutzbergin ja Trudi Schoopin tunnettuihin tanssiryhmiin. Toisen maailmansodan puhjetessa hän palasi jälleen Suomeen ja toimi sen jälkeen koreografina, tanssinopettajana ja tanssikriitikkona.
Hagfors oli yksi modernin tanssin pioneereista ja merkittävimmistä puolustajista Suomessa. Hän osallistui aktiivisesti uuden tanssin tulkintaa koskevaan julkiseen väittelyyn, näkyvimmin Tulenkantajat-lehden numeroissa 5–10 vuonna 1929, yhdessä Antti Halosen ja Raoul af Hällströmin kanssa. Hagfors tunnusti auliisti, että uutta tanssia (vapaa tanssi, ilmaisutanssi) ei voida sovittaa klassisen baletin muotteihin sen paremmin teknisesti kuin taiteellisestikaan. Mutta toisin kuin vastustajansa, hän kykeni selvästi näkemään uuden tanssin mahdollisuudet klassista balettia syvällisempään ja monipuolisempaan ilmaisuun. Tulenkantajat-lehden toimitus totesi väittelyn päätöspuheenvuorossaan ihailevasti, että Hagfors oli omassa työssään itse osoittanut esittämänsä väitteet päteviksi, joten häntä voitiin pitää tämän merkittävän kulttuuriväittelyn selkeänä voittajana.
Hagfors perehtyi Keski-Euroopan vuosinaan myös Rudolf von Labanin liikeanalyysiin ja Saksassa syntyneeseen tanssiteatteriin, joka tuli Suomessa laajempaan tietoisuuteen vasta paljon myöhemmin, 1960- ja 1970-luvulla, pääosin Marjo Kuuselan työn tuloksena. Hagfors teki merkittävän kulttuuriteon suomentamalla Bertolt Brechtin Teatteriteorian (1954).
Suku
Hagforsin isä oli Helsingissä toiminut opettaja ja kääntäjä, tohtori Edwin Hagfors, ja hänen äitinsä oli tunnettuun ruotsalaissukuun kuulunut Ulla Charlotta Marchander. Perheessä oli myös toinen tytär, Aino Elisabet Hagfors, Irja Hagforsin isosisko. Irja Hagforsin puoliso oli kirjailija ja kansanedustaja Atos Wirtanen vuodesta 1954 Wirtasen kuolemaan 1979.
Hagforsille myönnettiin Pro Finlandia -mitali 1969.
Beat Saber
Peliä voi pelata Linuxilla käyttäen Valven yhteensopivuustyökalu Protonia.
Pelaaminen
Peli on rytmipeli, jossa pelaaja lyö yleensä musiikin rytmissä eteensä tulevia palikoita kahdella Star Wars-universumin kaltaisella valomiekalla. Peli sisältää monia kappaleita, jotka on jaoteltu viiteen eri vaikeustasoon. Jokainen kappale koostuu etukäteen valmistetusta kartasta ("mapista"), joissa 4x3 ruudukkoon asetellut palikat kiitävät kohti pelaajaa, joka lyö palikoita musiikin tahdissa. Pelaaja käyttää VR-liikeohjaimia kahtena valosapelina, joilla tämä tuhoaa eteensä tulevat palikat. Jokainen palikka on joko punainen tai sininen osoittaakseen kumpaa valomiekkaa tulee käyttää sen tuhoamiseen (punainen on vasen ja sininen oikea). Palikassa voi olla myös nuoli indikoidakseen mistä kahdeksasta eri suunnasta palikkaa tulee lyödä. Palikan jossa on piste nuolen sijaan voi tuhota mistä suunnasta tahansa. Kun palikkaa huitaisee miekalla, se tuhoutuu ja pelaajalle annetaan pisteitä perustuen huitaisun pituuteen, tulokulmaan ja osumatarkkuuteen. Jollei palikkaan osu, se laskee pelaajan elämäpisteitä. Kun nämä elämäpisteet laskevat nollaan, laulu pysähtyy ja pelaaja joutuu joko aloittamaan alusta tai valitsemaan toisen laulun. Elämäpisteet nousevat, kun palikoihin osutaan. Tämän lisäksi karttoihin on asetettu miinoja, joiden lyöminen vähentää elämäpisteitä, ja lähestyviä seiniä, jotka vähentävät elämänpisteitä pelaajan pään osuessa seinään. Näiden väistäminen ei nosta pisteitä eikä elämäpisteitä
Pelin ennakkojulkaisuversiossa on yksinpeli- ja ryhmätila, jossa on tulostaulu.
Julkaisu
Peli julkaistiin samanaikaisesti Steamissa ennakkojulkaisuna ja Oculus Storessa 1. maaliskuuta 2018 sisältäen kaksi pelitilaa (yksinpeli ja ryhmätila) ja kymmenen kappaletta.
Muokkausohjelma, joka mahdollistaisi omien kappaleittensa ja tasojen tekemisen paljastettiin olevan tulossa, mutta myöhemmin sitä lykättiin määrättömäksi ajaksi. 25. kesäkuuta 2018 kehittäjät paljastivat moninpelitilan olevan tulossa.
Beat Saber julkaistiin PlayStation 4:lle 20. marraskuuta 2018. Peli käyttää PlayStation VR -laitetta ja kahta PS-liikeohjainta. Tässä versiossa on myös tila, jossa on vain yksi valomiekka tavanomaisen kahden sijaan.
2. maaliskuuta 2019, juhlistaakseen pelin yksivuotissyntymäpäivää, pelin prototyyppiversio – Beat Saber Origins  – kolmen vuoden takaa julkaistiin saataville.
Kappalevalikoiman laajentuminen
Marraskuussa 2019 Beat Games julkaisi maksullisen lisäosan peliin, nimeltään "Monstercat Music Pack Vol. 1", joka sisältää kymmenen levy-yhtiö ja mediaverkosto Monstercatin kappaletta. Kuukausi tämän jälkeen meeminä tunnetuksi tullut "Crab Rave" lisättiin peliin ilmaisena päivityksenä.
Vastaanotto
Ennakkojulkaisun aikana Beat Saber on saanut ylivoimaisesti positiivisia arvioita, ja siitä tuli Steamin parhaat arvostelut saanut peli alle viikko ennakkojulkaisunsa jälkeen. Maaliskuuhun 2019 mennessä peli oli myynyt yli miljoona kappaletta.
Mäkihypyn maailmancup 2008–2009
Mäkihypyn maailmancup 2008–2009 alkoi Kuusamosta Suomessa 29. marraskuuta 2008. Kauden aikana järjestettiin 27 henkilökohtaista osakilpailua ja 6 joukkuekilpailua. Viimeinen osakilpailu hypättiin Planicassa Sloveniassa 22. maaliskuuta 2009. Kausi oli ensimmäinen, jona järjestettiin Team Tour.
Tornion kirkko
Hedvig Eleonoran kirkko eli Tornion kirkko  on rakennettu Suensaareen Tornion keskustaan vuosina 1684–1686. Se on Suomen 1600-luvun puukirkkoarkkitehtuurin merkittävimpiä monumentteja. Museovirasto on luokitellut kirkon ja Tornion raatihuoneen alueen sekä Rantakadun ja Keskikadun puutalokorttelit Suomen valtakunnallisesti merkittäviin rakennettuihin kulttuuriympäristöihin.